Balogh Gyula Bogumil

TEST ÉS LÉLEK

Balogh Gyula Bogumil Dunaújváros

1996

Kiadó: Adamo Books webáruház
5540 Szarvas, Gyóni Géza utca 11.

http://adamobooks.com

Felelős kiadó: Pavuk Péter

Copyright © ADAMO BOOKS, 2013

MOBI ISBN 978-615-5363-30-6

Bukott angyalok

Valamikor az idők mélyén, amikor még csak az egy volt, az élet hajnalán a világegyetemben szabadon szárnyalt a lélek, és csak a Teremtő Erőnek volt alárendelve. Az Úr által teremtett lelkek nagyon magas rezgésszámmal rendelkező univerzális lények voltak, melyek az Úr gondolatformáinak finom rezgésű megjelenési formáit alkották. A lelkek szín- és hangérzetekkel kombináltak, s ezen a magas rezgésen át – a világegyetemben bárhol is tartózkodtak –, kapcsolatot tudtak teremteni a teremtő Atyán keresztül egymással.

Úr első feladata volt a Káoszból rendet teremteni. Ezt pedig úgy tudta elérni, hogy gondolatformákat készített, ezeket lelkekbe öntötte, és a lelkeket, mint rezgésbe sűrűsödött gondolatformákat küldte szét a kozmoszba, hogy keressenek egy olyan helyet a világegyetemben, ahol ideális környezet alakult ki arra, hogy anyaggá sűrűsítve a gondolatformákat, anyagi dimenzióban életet lehessen teremteni.

Az Úr által teremtett lelkek, mivel létüket Úrnak köszönhették, engedelmeskedve Úr akaratának, gondolkodás nélkül alávetették magukat a parancsnak, és meglelték a Földet, mint az anyaggá sűrűsödött élet feltételeinek leginkább megfelelő bolygót.

Meglelvén a Földet, jelentették Úrnak, hogy a Földön a hőmérséklet, a levegő, a víz, a talaj ideális anyaggá sűrűsödött a gondolatformák által létrehozott élőlényekkel való betelepítésre.

Úr, meghallgatván a jelentéseket, hét nap alatt megteremtette a Föld élővilágát. Ebbe beleértjük a hegyeket, völgyeket, növényeket, állatokat, és legvégül a saját arcára most már anyaggá sűrűsödött gondolatformát: az embert.

Egy gondja volt még Úrnak: az élőlényeket lélekkel kellett ellátnia, mert amíg csak az anyag létezik lélek nélkül, addig az anyag  , növekedésre, mozgásra és biofizikai létre képtelen.

Éppen ezért Úr elhatározta, hogy az általa megteremtett lelkekkel népesíti be a Földet. Mégpedig akképpen, ahogy szellemi fejlődésünk fokán állnak. Így a legfiatalabb, még csak tanuló lelkeket az emberek anyaggá vált testi gondolatformájába szándékozta behelyezni, hogy szüntelen tanulás által képezve magukat, az emberi testet minél tökéletesebbé formálják. Miáltal a testbe zárt szellemek is és a test is fejlődik. Úgy gondolta, hogy akik elérik a testi-lelki fejlődés legmagasabb fokát, azokat újra magához rendeli, és más bolygóra küldi őket azokat is benépesíteni. Az idősebb és a hierarchiában alul álló, szellemi síkon kevésbé fejlett öreg lelkeket a Föld növény-, ásvány- és állatvilágába küldte Úr, hogy azon a szinten valósítsák meg az ő gondolatformáit. Az alacsonyabb rendű szellemek (lelkek) máig kommunikálnak az em-berben lévő magasabb rendű szellemekkel lelki (szellemi) síkon szín, hang intuíció által. Egy magasabb spirituális szinten lévő ember kommunikálni képes minden földi élőlénnyel, felfogva azok szín és hangrezgéseit.

Amikor az Úr által teremtett lelkek megtudták, hogy sorsuk hosszú időre elválik Úrtól, és emberi testbe zárva kell élniük addig, amíg küldetésüket be nem teljesítik, fellázadtak.

A lázadók a magasabb intelligenciájú szellemekből kerültek ki. Az alacsonyabb szellemi síkon álló lelkek zokszó nélkül elfogadták kijelölt helyüket a növények, ásványok, állatok anyaggá sűrűsödött gondolatformájában, azok testében.

Úr legkedvesebb tanítványa, és egyben a lelki hierarchia vezetője, Lucifer, azonban nemet mondott, és maga mögé sorakoztatta a lelki elitet, fellázadtak Úr ellen, s megtagadták a Földre szállást.

Úr – bár megtette volna –, nem semmisítette meg a lázadókat, hiszen hosszas tanulási folyamatokon átment, képzett lelkekről volt szó. Így száműzte őket a Földre, mint bűnözőket a fegyenctelepre. Azt a parancsot adta nekik, hogy épüljenek be az emberek koponyájába az agy és a koponyatető közötti üregbe, s ott fejtsék ki az ember anyaggá sűrűsödött testének lelki építését. Próbálják meg az emberi elmét felemelni az isteni szintre, miközben saját magukat is nevelve, a testtel együtt igyekezzenek Istenhez méltóvá és hasonlóvá válni. Amikor felkészítették a testet a tökéletessé válásra, akkor annak halálával kiszabadulván belőle, új születendő testet választhatnak maguknak, melyben folytatják saját tudatmezejüknek és az újabb testnek a tökéletesítését annak haláláig.

Hogy hány földi testben kell fejlődniük, az attól függ, milyen minőségi munkát végeznek, s csak ha testileg, lelkileg abszolút tökéletes embert alkotnak, akkor mehetnek vissza újból Úr elé.

Lucifer természetesen nem engedelmeskedett az isteni parancsnak, és megalakítva saját pokolbeli birodalmát, magával csalta hamis ígéretekkel a bukott angyalok (szellemek) egy részét. Ezek az úgynevezett szabad szellemek, akik a tagadást vallják. Ők, ellentétben az isteni jobbítási szándéknak, a szeretet helyett a gyűlöletet tűzték ki zászlajukra. Hamis igékkel, káprázatokkal próbálják az emberbe ténykedő istenhez hű lelkeket hitükben megingatva elcsábítani, hogy magukkal ránthassák őket. Ezek sugalmazásai okozzák az emberi lélekben a bizonytalanságot, a stresszhelyzetet, az önmeghasonlást, a civakodást, a gyűlöletet, és ha nem tudják legyőzni a benn lévő egészséges lelket, akkor a legszörnyűbb tetthez folyamodnak: megbetegítik a szervezetet.

Éppen ezért mondhatjuk el, hogy minden betegség mögött lelki okok húzódnak meg. A megbomlott lelki egyensúlyt kell előbb helyreállítani ahhoz, hogy újra meglegyen a pszichoszomatikus egység.

Mint a levezetésből láttuk, a gondolatnak óriási szerepe van az ember életében. Úr gondolatait anyaggá és energiává sűrítette, s megteremtette a világot. Ugyanígy tudjuk mi is gondolatainkat energiává (pszichotronika) és anyaggá sűríteni (immagináció). Amennyiben egy transzcendentális terapeuta jobbítási céllal beavatkozik a paciens mentális testébe, akkor saját gondolatformáját immaginációs alakban mágneses rezgések segítségével a paciens mentálsíkjára viszi át, majd együtt rezegve vele, szubatomi síkon a beteg szervek energetikai rendszerét normalizálja.

Amikor közvetlenül a paciens agyára hatunk, és az érzelmi központ területére eső talamuszt energetizáljuk, akkor a vezérlő elmére adott energetikai és verbális szuggesztió együttes hatásával a paciens által (vele együtt) immaginált egészséges struktúrát felépítve, a saját szervezetével gyógyíttatjuk meg önmagát.

Ezekre a manipulációkra, technikákra tanít meg a transzcendentális gyógyászat.

A vízöntőkorba érve az emberiségnek fel kell ébrednie csipkerózsika-álmából, és kezébe venni a sorsát. Úr csak testileg és lelkileg tiszta, ép, egészséges moralitású egyéneknek adja meg a lehetőséget a továbblépésre. Azokat a szellemeket, akik nem tudják ezt elvégezni, nem engedi tovább újabb újszülöttekbe beköltözni. Átadja őket Lucifernek. Akik viszont jól végezték dolgukat, azok visszamennek Úrhoz.

Hogy mi lesz az emberiséggel?  Az emberiség felfalja önmagát. Az isteni tisztaságra méltatlanok nem termelődnek újra, elenyésznek. Kihalnak egész rasszok, népcsoportok. Akik megmaradnak, azok olyan szellemi szintre jutnak, hogy már nem szükséges a beléjük költözött szellemek segítsége, hiszen spirituálisan oly fejlettek, hogy közvetlenül kommunikálva Úrral, előttük nyitva az AKASA, és minden tudásnak birtokosai. Kezükben van az örök élet kulcsa, melyet úgy nevezünk: SZERETET.

1.
A gondolat, mint forma

Az emberi elme a maga síkjában, a pszichikai világban működve igen finom rezgéseivel képeket, gondolatformákat hoz létre.

Az elme, teremtő erejét képzeletnek nevezzük. A képzeletet létrehozó képzelő erő az elme jellegzetes ereje, mellyel mentálképet alkotunk.

A gondolatforma egy mentálkép, melyet az elme a magasabb pszichikai világ anyagából teremtett vagy formált, és a fizikai síkra át víve magnetikusan működik. Ez a forma, amely e régió finom anyagainak gyorsan rezgő atomjaiból áll, rezgéseket indít maga körül. Ezek az elektromagnetikus rezgések minden olyan lényben hang- és színérzetet keltenek, amelyeknek megvan az a képessége, hogy azokat fizikai síkban energiává és anyaggá sűrítve dolgozzák fel.

Szabály:

Lélekkel rendelkező lények (emberek) esetében vizsgálva kimondhatjuk, hogy az elmében létrejövő teremtő gondolat által képzett mentálkép spirituális (lélek) energiával rendelkezik, ami maga körül elektromágneses hullámokat kelt, és azt  egy másik ember spirituálisan felfogva, elméjében színné, hanggá alakítja. A mentálkép anyaggá sűrűsödve fizikai ingert, cselekedetet, mozgást vált ki a fizikai testben.

Ezt a folyamatot nevezzük tudat feletti kommunikációnak.

Amikor verbálisan, vagy írásban, vagy képekkel, jelekkel közlünk valamit, akkor a kapott információt alakítja az ember az érzékszervein keresztül vissza tudatában metálképpé, és így jut el elméjébe. Ez az információ felfogása és megértése.

Abban az esetben, amikor magasabb aspektusban, spirituális síkon adunk a másik ember spirituális síkjának információt, akkor közvetítés nélkül spirituálisan avatkozunk be, és az ő elektromagnetikus terét használjuk fel a mi általunk képzett mentálkép fizikai síkban történő megjelenítésére az ő testének anyagi, fizikai síkján.

Éppen ezért rendkívül fontos, amikor a terapeuta az agy érzelmi területére hat spirituálisan, akkor a pacienssel – annak harmadik szemén keresztül – fizikai síkon elektromagnetikus rezgéskapcsolatban legyen. Verbálisan felkérdezve színérzetét, választ kapunk a szuggesztió által bevitt mentálkép fogadtatására, hatására. A színek felkérdezésével mindig tudjuk ellenőrizni, hogy mennyire hat a pozitív szuggesztió.

Ez azért lehetséges, mert a gondolatforma létrehozójukkal, magnetikus kötelékkel össze van kapcsolva, és a paciensben létrejövő hatása a pacienstől visszakérdezhető, bioindikátorral visszamérhető.

A gondolatforma többször ismételve egyre erősödik. Éppen ezért lehetséges a verbális szuggesztióval való megerősítés. Ha a terapeuta egy negatív odot, elementált, engramot töröl, akkor a saját pozitív mentálképét verbálisan, többször ismételve, a szuggesztiós pontra hatva be tudja vinni a paciensbe. Az érzelmi és szuggesztiós ponttal történő manipulálás során tudat fölött, söntként pluszban, ráviszi az elmére a gyógyító gondolatformát.

Ez a terapeuta által a tudat feletti tudatba bevitt gondolatforma, az elmében saját belső elementált képezve az agyat, mint végrehajtó szervet utasítja a pozitív gondolat végrehajtására, azaz anyaggá, energiává sűrűsödve a szervezet hibájának, korrekciójának elvégzésére.

Elsődleges gondolatformák

A lélek, ha mint elme működik, mentálképet teremt. Ezek az elsődleges gondolatformák. Nevezzük ezeket az elsődleges gondolatformákat, mint kizárólagosan az elme teremtményeit, mentál-képnek.

Ez a mentálkép közvetlenül teremtőjéhez kapcsolódik, mint tudata tartalmának egy része: egy élő, rezgő, finom anyagú forma, az elgondolt, de még ki nem ejtett, megfogalmazott, de még anyaggá nem vált ige.

A mentálkép, amely megteremtője sajátja, tudattartalmának egy részét alkotja. Ha anyaggá sűrűsödik, tetté vagy formává válik, majd fizikai síkon elenyészik mentális lenyomata: engramja az egyén földi életén keresztül megmarad, és magával viszi halála után is.

Ezért lehetséges az, hogy magzatkori, kisgyermekkori trauma, sokk, testi sérülés által keletkező mentálkép (lelki lenyomat, engram) az elmébe beíródva megmarad, és cipeli magával valós, majd elkövetkező életeiben is mindaddig, amíg külső segítséggel a terapeuta meg nem semmisíti a káros engramot, mentálképet. Elmondhatjuk, hogy a lélek nem felejt, és minden testi történésnek megvan a lélekben (elmében) a megfelelő lenyomata. Ezt a lenyomatot hívja elő az elme stimuláló hatásra.

Törvény:

A mentálkép által képzett lenyomatok szunnyadó állapotban maradnak az elmében tudatalatti szinten addig, amíg az elme stimuláló helyzetben elő nem hívja azokat, s anyaggá vagy tetté sűrítve fel nem használja. Lehet, hogy egy földi életben nem kerül előhívásra, de az ember reprodukciója folyamán az általa nemzett utódok valamelyikében az őslenyomat előhívódhat. Ugyanis a léleklenyomatok öröklődnek. Így alakul ki az egyes családokra, klánokra, rasszokra, népcsoportokra, nemzetekre jellemző azonosítási jegyek sokasága, ame-lyek egyben – mivel rezgéseik azonosak – összetartozásukat, az úgynevezett nyájösztönt is erősíti.

Másodlagos gondolatformák

A mentálkép rezgései tovább áradva hasonló rezgéseket idéznek elő a sűrűbb asztrálanyagban, és ezek okozzák a másodlagos gondolatformát, amit asztromentálképnek nevezünk. A mentálkép teremtőjének tudatában marad (beíródik), de rezgései e tudatból kiáradva megalkotják mását az alsóbb asztrálvilág sűrűbb anyagában. Ez az elemi energia (elementál) addig létezik és hat, amíg a forma léte tart.

Az asztromentálkép az asztrálvilágban tartózkodik, fenntartva a magnetikus kapcsolatot létrehozójával.

Szabály:

Az asztromentál síkon lévő asztro-mentálképekkel való manipulálással, magnetikus rezgésekkel asztrálsíkon hatást tudunk gyakorolni a paciens mentális tudatára, miáltal fizikai és energetikai változásra tudjuk kényszeríteni fizikai testét.

A másodlagos gondolatformák a testen kívül találhatók a test asztrálsíkjában. Éppen ezért lehet információkat szerezni valakiről érintése nélkül (extraszenzorika), csupán aurájának letapogatásával. A gyakorlott terapeuta meg tudja idézni a paciens asztráltestét, információkat tud róla szerezni, s ugyanakkor szuggesztióval, magnetikus rezgésekkel másodlagos gondolatformákat tud a paciens asztráltestébe juttatni. Az asztráltestbe jutott másodlagos gondolatformák aztán a paciens fizikai síkján anyagi testében gondolatformákká alakulva kifejtik hatásukat.

Az egó

Az éntudat, melyet nevezzünk egónak, minden emberben erősen dolgozik. Az éntudat jelenti a vágyat, a kéjt, a sikert, a gyönyört, az érvényesülést stb. Az egymást követő életekben, újraszületések általi fizikai megtestesülések alatt a lélek folyton tanul, az egó tisztul. Van, akinél ez a tanulási folyamat hamar végbemegy, s a lélek eléri a tanulás csúcsát, a vágy mentálképét. Ugyanis Úr minden lélekben egy vágy lenyomatot hozott létre, mely a tökéletes szellem képe. A sok-sok előző életben megnyilvánult fizikai test által képzett mentálképek egyre sűrűsödnek, míg teljesen tisztán és ragyogva az Úr által képzett vágy mentálképet el nem érik. Akkor a tökéletesség elérésével tud a lélek végleg kiszabadulni a fizikai testekből, és nem kell neki újabb fizikai testben létezve képezni magát. A tanulás befejeződött, s a lélek kiszabadulva a test rabságából egyesülhet Úrral.

A karma (sors) megváltoztatása

Mint az előbbiekből is kitűnt, láthatjuk, hogy a léleknek előre ki van tűzve a cél, a tökéletesedés. Ennek a feladatnak kell alárendelni fizikai testét. Ha valamit nem jól végzett, s visszaesik a tökéletesség elérésének lehetőségétől, akkor új testében újra képződik elsődleges elementálként az elkövetett hiba, és ezt a hibát újra feldolgozva kell nekifutni újra a tökéletesség eléréséhez vezető útnak. Éppen ezért lehetséges az, hogy akinek a szelleme nem tud megbirkózni a karma által kiszabott feladattal, az, az elsődleges mentálképet fizikai testére átvíve anyagi, energetikai vagy éppen mentális síkon megbetegszik. Ha a lélek nem tudja áttörni a karmát, akkor a test fizikai léte megsemmisül (halál).

A karmát tehát tanulással, kitartó munkával és sok-sok szeretettel meg lehet szelídíteni; sőt koncentrált akaratba sűrített szeretet-energiával át is lehet törni. Aki saját karmáját áttöri, az egy fokozattal feljebb léphet, és eléri a spirituális szintet

Önmagának minden ember áttörheti a karmáját, ehhez joga van. Csak kitartás kérdése az egész.

Beavatkozás mások karmájába

A terapeuta lépten-nyomon beavatkozik mások karmájába, és áttörve azt, igyekszik az egyén fizikai testét meggyógyítani. Amíg fizikai síkon szubatomi szinten avatkozunk be, és energetikailag a megbetegedett szervek és struktúrák organizmusát hozzuk helyre, addig nincs gond. Mivel itt anyagi- fizikai síkon történik a beavatkozás: lokális szinten.

Abban az esetben, ha ebbeli életében vagy magzatkorban érte az első gondolatforma szintjén sérülés – tehát mentálkép formában keletkezett engram, káros folyamat – rajta kívül álló okok miatt, vagy ártó szándékból, amiről nem tehet, szintén be tudunk avatkozni következmények nélkül, mentális síkon.

Ha azonban spirituális síkon avatkozunk be, s megpróbáljuk felerősíteni szellemének (lelkének) energetikai mezejét, hogy segítségünkkel törje át a karmát, akkor a negatív karmikus lenyomat megsemmisítésével egyidejűleg azonnal pozitív, másodlagos asztrál mentálképet kell tudatfölötti síkon, azaz asztrálsíkon a paciensnek bevinni az elméjébe.

A karma megváltoztatása csak a spirituális és asztrálsík együttes ráhatásával történhet. A terapeuta csak spirituálisan képzett magas rezgésszámmal rendelkező tiszta személy lehet, aki spirituális síkon rezeg. Ha ő kapja Úr segítségét és beleegyezését a karma áttörésében, akkor sikerülni fog a tudatos tudat átprogramozása, s ezáltal a paciens elsődleges mentálkép lenyomatának az átformálása vagy megsemmisítése. A karma áttörése és megváltoztatása a transzcendentális terapeuták legfelsőbb fokán, mesterszinten lehetséges.